VS000567
Datum: 1994-12-21T01:00:00.000+01:00
datum_sodbe_i_stopnje: 1996-10-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe okolčja in stegnenice in njihove posledice
fischer: hudi primeri
odskodnina: 6300000 SIT
opombe: II Ips 10/98. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 15 do 20 let

Osnovnošolka, kasneje dijakinja.

## Škodni dogodek

Poškodovana v prometni nezgodi, v kateri je bila udeležena kot peška

## Poškodba

Zdrobljeni zlom desne stegnenice, zlom obeh vej desne sramne kosti, odrgnine na obrazu, prstih obeh rok, desnem stegnu in levem kolenu in pretres možganov.

## Telesne bolečine

3000000 SIT Neprestane hude bolečine 24 dni, občasne hude bolečine je imela ob pritisku na celeče se poškodbe, ob začetku fizikalne terapije in ob začetku obremenjevanja, te so trajale 4 dni, hude bolečine pa so trajale skupaj 21 dni. Lahke bolečine so trajale mesec in pol po oslabitvi neprestanih hudih bolečin, kot bolečine v nogi, hrbtenici, medenici in kot glavoboli. Tožnica pa še vedno trpi občasne lahke telesne bolečine ob preutrujenosti mišičja in spremembah vremena, pri čemer ni več pričakovati spontanega izboljšanja ali poslabšanja stanja, kar napoveduje občasne lahke telesne bolečine tudi v bodoče.

#### Hospitalizacija

Tožnica je bila trikrat operirana.

#### Nevšečnosti med zdravljenjem

Prejela je 3100 mililitrov tuje krvi in zdravljenje ni potekalo gladko. 25 krat je bila rentgensko slikana, 10 dni ni smela vstati iz postelje, nato pa je tri mesece morala uporabljati bergle, spominske motnje pa so jo spremljale še pol leta.

## Strah

600000 SIT Tožnica je bila v strahu, da ima hujše notranje poškodbe in je trpela strah v zvezi s tremi operacijami in strah za končni izid zdravljenja.

## Zmanjšanje življenjske aktivnosti

2500000 SIT Mlada tožnica je imela težave pri iskanju ustreznega dela in njene težave posegajo tudi na intimno področje in zajemajo skrb pri ustvarjanju družine. Tožnica bo vse življenje prizadeta ne le pri športnem udejstvovanju, ampak tudi pri pridobitnem delu, saj bo manj zmožna za stoječe delo ali za delo med hojo, prav s takšnim delom pa so povezane zaposlitve, ki jih bi glede na svojo izobrazbo (končala je samo 8 razredov OŠ) najlaže dobila.

## Skaženost

200000 SIT Kot posledica poškodbe so pri tožnici ostale trajne posledice, ki so anatomske, funkcionalne in kozmetske. Anatomske posledice predstavlja deformacija desne stegnenice in strukturno - morfološke spremembe na kostenini stegnenice. Anatomske posledice so kožno - podkožne - mišične brazgotine na stegnu. Anatomska posledica je skrajšava noge za 1 cm, na medenici je anatomska posledica deformacija sramnice, na rokah pa drobne brazgotinice. Funkcionalne piosledice so zmanjšanje grobe moči mišic desnega stegna za 20% in zmanjšanje gibljivosti desnega kolka za 15%. Funkcionalana posledica je zmanjšanje občutljivosti vseh brazgotin na dotik. Kozmetske posledice pa so brazgotine na stegnu in rokah. Tožnica je manj zmožna za stoječe delo ali za delo med hojo, manj zmožna je za hojo, hitrost in domet hoje sta manjši za 20% v primerjavi s tema sposobnostima izpred poškodovanja, ovirana je pri vseh tistih športnih udejstvovanjih, kjer je prisoten element teka in skoka, zaradi zmanjšanja občutljivosti brazgotin so ti predeli bolj ranljivi, zaradi prizadete zunanjosti je lahko ovirana pri navezovanju tesnejših stikov s soljudmi, udarec desne noge je šibkejši za petino, ovirana je pri skrajnem razkoraku nog, manj zmožna je za delo v globokem razkoraku.

---

ZOR člen 200, 203